Elegante gestileerde trou inspirasie - Mooi Troues
Elegante gestileerde trou inspirasie
Dié gestileerde fotosessie is bymekaar gesit deur trou diensverskaffers wat mooi inhoud wou opbou vir hul sosiale media platforms. Met ongelooflike foto’s as resultate is ons baie opgewende om met Mooi Troues se lesers dié elegante gestileerde trou inspirasie te deel. Wat die gestileerde fotosessie só besonders maak is dat die fotograaf en grimeer kunstenaar wat saam die gestileerde fotosessie beplan het, meer gefokus het op die bruids hare en grimering asook die fotografie en posering styl.
Rol af en geniet die elegante gestileerde trou inspirasie en kry inspirasie oor hoe om te poseer vir jul troue.
Karlé Potgieter van Karlé Potgieter Artistry het die modelle en die rok gereël. Leani du Plessis van Leani Photography het die venue gereël.
Los twee kreatiewe mense alleen met ŉ pot koffie en ŉ sjokolade. Doen dit! Jy sal nooit spyt wees nie. Ons begin by ŉ eenvoudige konsep en voor jy jou oë uitvee het ons verbeelding met ons weggehardloop. Dit is ek en Karlé opgesom in twee sinne.
Ek is ŉ fotograaf en sy is ŉ grimeer kunstenaar. Albei van ons hou daarvan om net pret te hê van tyd tot tyd. So nou-en-dan doen ons elk ons eie ding. Ons neem die leisels van die sessie en beeld ons self in die werk uit. Daar is geen kreatiewe perke nie. Die grootste voordeel daarvan om so saam te speel is dat dit ongelooflike materiaal vir sosiale media oplewer. Dit is ongelooflik lekker om vir die wêreld te wys hoe lief ons is vir ons beroepe.
Die span is gekies omdat ons mekaar vertrou in elk se professionaliteit en kwaliteit. Ons het nie een oomblik in mekaar se vermoëns getwyfel nie.
Daar was nie probleme of onvoorsiene omstandighede nie. Ons het die dag haarfyn beplan en lank voor die tyd die skedule en reëlings gefinaliseer. Soos ek voorheen genoem het, die span was gekies omdat ons op mekaar se professionaliteit kon staat maak.
Die spesiaalste deel van die fotosessie was om te sien hoe mense van verskillende beroepe, agtergronde en talente kon bymekaar kom om ŉ kunswerk te skep. Alhoewel ons elkeen baie anders is, kom ons kreatiwiteit op dieselfde einddoel neer.
Die heel belangrikste aspek van ŉ fotosessie, is om jouself te geniet. Die kamera tel emosie baie beter op as wat ŉ mens noodwendig van oortuig is. Van die model na die grimeerder tot die fotograaf. Mens kan sien as iets met liefde gedoen is.
Die tweede belangrikste aspek van ŉ fotosessie sal ek sê is verseker beplanning. Dit kan die sukses of mislukking van ŉ sessie wees. Moet nooit besonderhede tot op die laaste minuut los nie. Werk ŉ skedule vroegtydig uit om te verseker dat al die diensverskaffers hulle beste op die dag kan gee. As een aspek van die sessie afgejaag word, beïnvloed dit die res van die sessie.
Fotografie: Leani Photography
Grimering en hare: Karlé Potgieter Artistry
Rok: Stanley Baptiste
Venue: Imvelo Safari Lodge
Modelle: Michaéla Wright en Pieter Fourie
VORIGE ARTIKELBarry & Renè verlowing foto’s in die natuur
VOLGENDE ARTIKELJuandre & Zanelle se Bosveld naweek troue